|  |
| --- |
| Bugatti Veyron |
|  |
| Bendra informacija |
| Koncernas | Volkswagen |
| Gamintojas | Bugatti Automobiles SAS |
| Metai | 2005 - 2015 |
| Gamykla | Molsheim, Elzasas, Prancūzija |
| Dizaineris (-iai) | Jozef Kaban |
| Chronologija |
| Prieš tai | Bugatti EB 110 |
| Po to | Bugatti Chiron |
| Kėbulas ir važiuoklė |
| Klasė | Superautomobilis |
| Kėbulo tipas (-ai) | 2 durų kupė |
| Variklis ir transmisija |
| Variklis (-iai) | Benzininis: 7993 cm³ W16 |
| Transmisija (-os) | 7 pavarų DSG sekvencinė mechaninė |
| Išmatavimai |
| Ratų bazė | 2710 mm |
| Ilgis | 4462 mm |
| Plotis | 1998 mm |
| Aukštis | 1159 mm |
| Svoris | 1888 kg |
| Kita informacija |

**Bugatti Veyron EB 16.4** – superautomobilis pagamintas „Volkswagen AG" padalinio „Bugatti Automobiles SAS". Tai yra greičiausias automobilis pasaulyje, galintis važinėti paprastomis gatvėmis[reikalingas šaltinis]. Kiekvienas Veyron modelis parduodamas už 1 100 000 eurų (skirtingose šalyse kaina skiriasi), nors gaminimo kaštai siekia apie 6 mln. eurų kiekvienam automobiliui. Automobilyje įmontuotas 1 001 AG (736,2 kW) pasiekiantis 7993 cm³ darbinio tūrio W16 variklis, kuris visą savo galią, visiems ratams perduoda per 7 pavarų DSG sekvencinę pavarų dėžę. Įprastas Veyron modelis gali pasiekti maksimalų 408,47 km/h greitį, o **Super Sport** versija su 1200 AG (883 kW) varikliu – 431,072 km/h. Bugatti Veyron pradėtas gaminti 2005 m. rugsėjo mėnesį. Jis surenkamas rankomis „Volkswagen" gamykloje šalia buvusios „Bugatti" būstinės Molshaime (Elzase, Prancūzija). Automobilis pavadintas prancūzų lenktynininko Pierre Veyron garbei, kuris laimėjo 24 valandų Le Mano lenktynes 1939 m. kuomet lenktyniavo už originalią „Bugatti" įmonę.

Istorija
--------

Automobilio raida prasidėjo 1999 m. nuo EB 18,4 Veyron koncepcinio automobilio, pristatyto Tokijo automobilių parodoje. Jis buvo tokio paties dizaino ir išvaizdos kaip ir galutinis Veyron variantas. Vienas didelis skirtumas buvo tas, kad EB 18,4 naudojo W18 variklį, kuris turėjo tris eiles po šešis cilindrus. Veyrono vyriausiasis dizaineris buvo Hartumt Warkuss su išorės dizaineriu Jozef Kaban iš „Volkswagen", pakeitęs Giorgetto Giugiaro iš „ItalDesign", kuris užsiiminėjo trimis pradiniais „Bugatti" konceptais.

„Volkswagen" vadovas Ferdinand Piech, 2000 metais Ženevos automobilių parodoje, paskelbė Veyron gamybos pradžią. Buvo pažadėta, kad tai bus greičiausias, galingiausias ir pats brangiausias automobilis istorijoje. Vietoj W18, gaminamas modelis turėjo naudoti VR6/WR8 – tipo W16 variklį, pirmą kartą pristatytą 1999 m. Bentley Hunaudieres koncepciniame automobilyje. W16 turėjo turėti keturis turbokompresorius ir būti gaminamas remiantis 1001 arklio galia ir 407 km/h didžiausiu greičiu, ir buvo paskelbta 1 mln. eurų kaina.

Plėtojimas tęsėsi ir 2001 metais EB 16/4 Veyron buvo paskelbtas pažengusiu koncepciniu automobiliu. Metų pabaigoje „Bugatti" paskelbė kad automobilio, oficialiai vadinamo Bugatti Veyron 16,4, gamyba prasidės 2003 metais. Deja, automobilis patyrė žymių bėdų kūrimo metu. Pasiekti reikalaujamą didžiausio greičio stabilumą buvo sunku – vienas prototipas buvo sunaikintas avarijoje, o kitas išslydo viešos demonstracijos metu Mazdos greitkelyje Laguna Seca‘oje. Veyron gamyba buvo atidėta dėl šių ir kitų problemų.
Piëch tais metais pasitraukė iš „Volkswagen" grupės vadovo posto ir į jo vietą atėjo Bernd Pischestrieder. Naujasis vadovas, tuoj pat, nusiuntė Veyron atgal prie braižybos lentos, dideliems persvarstymams. Neumann, „Bugatti" prezidentas, buvo pakeistas Thomas’o Bscher’io 2003 m. gruodį ir Veyron pakeitimai buvo padaryti vadovaujant buvusiam „VW" inžinieriui, „Bugatti" inžinierių vadovui Wolfgang Schreiber.

Gamybai paruošta Veyron versija buvo pristatyta 2005 m. Tokijo automobilių prodoje.

Dinamika
--------

Didžiausias greitis: 431.072 ((267.86 mph) (apribotas elektronikos).

Įsibėgėjimas:

| Greičio pokytis | Laikas | Atstumas |
| --- | --- | --- |
| **Įsibegėjimas** |
| 0 – 100 km/h | 2,46 s |
| 0 – 200 km/h | 7,2 s |
| 0 – 300 km/h | 16,7 s |
| 0 – 400 km/h | 55 s |
| **Stabdymas** |
| 100 – 0 km/h | 2,1 s | 31,4 m |

Šaltiniai
---------

1. ↑  Gamintojo oficialūs duomenys Archyvuota kopija 2010-03-17 iš Wayback Machine projekto.


|  |  |
| --- | --- |
|  | **Vikiteka: Bugatti Veyron** – vaizdinė ir garsinė medžiaga  |